Bérghem
Bérghem (Bergamo an italian, Bèrghem an dialèt bërgamasch) a l'é na sità ëd 119.381 abitant  dla Lombardìa, capleugh ëd l'omònima provincia.

Stòria 
Ij Ligurin a l'han fondà Bérghem dël 1200 dnans ëd Crist, andoa che al di d'ancheuj a-i é la sità àuta. Ij Gaj a l'han pijalo dël 550 aGC. Ij lombard a l'han daje ël nòm Bérghem, ch'a veul dì l'abitassion sla montagna. La sità a l'ha patì vàire guère parèj ëd tuta la Lombardìa. A l'ha resistù a Federich Barbarossa e a l'é stàit un dij prim ch'a l'han aderì a la Lija Lombarda. 

Ij guelf e ij ghiblin a l'han avù dle bataje a Bérghem. Ant ël sécol ch'a fa XV, ël mercenari Bartolomeo Colleoni a l'ha pijà la sità për ël cont dij Viscont ëd Milan, peui a l'é rivaje Venessia, e ij Venessian a son restaje për tre sécoj e mes (1428-1797). La Serenìssima Repùblica a l'ha tirà su le fortificassion. Sigur dla pas, Bérghem  a l'ha conossù na richisia andustrial dzortut con ij tëssù.
A l'é stàit pijà peui da j'Austrìach, ij Russ, ij Fransèis dnans d'esse anetù al Regn d'Italia.

Conomìa 
Bérghem a l'é na sità rica, con n'atività andustrial motobin diversificà.

Aministrassion 
Ël sìndich a l'é Giorgio Gori (dal 25/06/2014).

Sità gemelà 
Bérghem a l'é gemelà con:
  Bengbu, Cin-a
  Buenos Aires, Argentin-a
  Greenville, Stat Unì d'América
  Mulhouse, Fransa
  Tver', Federassion Russa

Anliure esterne 
 Sit istitussional

Arferiment 

Berghem
Berghem